title: Regulamentul de punere în aplicare (UE) nr. 1224/2011 al Comisiei din 28 noiembrie 2011 pentru articolele 66-73 din Regulamentul (CE) nr. 1186/2009 al Consiliului de instituire a unui regim comunitar de scutiri de taxe vamale

text:
               29.11.2011

               RO

               Jurnalul Oficial al Uniunii Europene

               L 314/14

         REGULAMENTUL DE PUNERE ÎN APLICARE (UE) NR. 1224/2011 AL COMISIEI
   din 28 noiembrie 2011
   pentru articolele 66-73 din Regulamentul (CE) nr. 1186/2009 al Consiliului de instituire a unui regim comunitar de scutiri de taxe vamale
   (text codificat)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1186/2009 al Consiliului din 16 noiembrie 2009 de instituire a unui regim comunitar de scutiri de taxe vamale (1),
   întrucât:

               (1)

               Regulamentul (CEE) nr. 2289/83 al Comisiei din 29 iulie 1983 de stabilire a dispozițiilor de aplicare a articolelor 70-78 din Regulamentul (CEE) nr. 918/83 al Consiliului privind instituirea unui regim comunitar de scutiri de drepturi vamale (2), a fost modificat de mai multe ori și în mod substanțial (3). Este necesar, din motive de claritate și de raționalizare, să se codifice regulamentul menționat.

               (2)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   TITLUL I

      DOMENIUL DE APLICARE

   Articolul 1
   Prezentul regulament stabilește dispozițiile de punere în aplicare a articolelor 66-73 din Regulamentul (CE) nr. 1186/2009.
   TITLUL II

      DISPOZIȚII APLICABILE IMPORTURILOR EFECTUATE DE INSTITUȚII SAU DE ORGANISME

      CAPITOLUL I

         Dispoziții generale

      Secțiunea 1

         Obligațiile instituției sau ale organismului destinatar

   Articolul 2
   (1)   Acordarea scutirii de taxe de import pentru obiectele menționate la articolele 67 și 68 din Regulamentul (CE) nr. 1186/2009 stabilește obligația instituției sau a organismului destinatar:

               (a)

               de a transporta direct aceste obiecte până la locul de destinație declarat;

               (b)

               de a le trece în inventarul său;

               (c)

               de a le utiliza exclusiv în scopurile prevăzute la articolele menționate anterior;

               (d)

               de a facilita toate controalele pe care autoritățile competente le consideră necesare pentru a se asigura că sunt și vor fi îndeplinite condițiile de acordare a scutirii de taxe.

         (2)   Conducătorul instituției destinatare sau al organismului destinatar sau reprezentantul său împuternicit este obligat să prezinte autorităților competente o declarație care să ateste că a luat cunoștință de diferitele obligații enumerate la alineatul (1), incluzând angajamentul de a se conforma acestor obligații.
   Autoritățile competente pot prevedea ca declarația menționată la primul paragraf să fie prezentată fie pentru fiecare import, fie pentru mai multe importuri, fie pentru totalitatea importurilor care urmează să fie efectuate de instituția sau organismul destinatar.

      Secțiunea 2

         Dispoziții aplicabile în cazul împrumutului, închirierii sau transferului

   Articolul 3
   (1)   Atunci când se aplică articolul 72 alineatul (2) al doilea paragraf din Regulamentul (CE) nr. 1186/2009, instituția sau organismul care beneficiază de împrumutul, închirierea sau transferul unui obiect destinat persoanelor cu handicap are, de la data primirii acestuia, aceleași obligații ca cele menționate la articolul 2 din prezentul regulament.
   (2)   Atunci când instituția sau organismul care beneficiază de împrumutul, de închirierea sau de transmiterea unui obiect este situată într-un stat membru altul decât cel în care se află instituția sau organismul care procedează la acest împrumut, la această închiriere sau la această transmitere, expedierea obiectului menționat anterior determină eliberarea, de către biroul vamal competent al statului membru de plecare, pentru a garanta că acest obiect va fi destinat unei utilizări care va da dreptul la menținerea scutirii de taxe vamale, a unui exemplar de control „T5”, în conformitate cu normele stabilite la articolele 912a-912g din Regulamentul (CEE) nr. 2454/93 al Comisiei (4).
   În acest scop, exemplarul de control „T5” menționat anterior va trebui să includă, la rubrica 104, la titlul „altele”, una dintre mențiunile enumerate în anexa I.
   (3)   Alineatele (1) și (2) se aplică mutatis mutandis împrumutului, închirierii sau transferului pieselor de schimb, elementelor sau accesoriilor specifice care se adaptează obiectelor destinate persoanelor cu handicap, precum și instrumentelor utilizate pentru întreținerea, controlul, calibrarea sau repararea obiectelor respective care au fost admise cu scutire de taxe vamale în temeiul articolului 67 alineatul (2) sau al articolului 68 alineatul (2) din Regulamentul (CE) nr. 1186/2009.

      CAPITOLUL II

         Dispoziții speciale privind admiterea cu scutire de taxe vamale a obiectelor în temeiul articolului 67 alineatul (1) din Regulamentul (CE) nr. 1186/2009

   Articolul 4
   (1)   În vederea obținerii admiterii cu scutire de taxe vamale a unui obiect destinat nevăzătorilor în temeiul articolului 67 alineatul (1) din Regulamentul (CE) nr. 1186/2009, conducătorul instituției sau al organismului destinatar sau reprezentantul său împuternicit formulează cererea respectivă pe lângă autoritatea competentă din statul membru unde se află această instituție sau organism.
   Această cerere este însoțită de toate elementele de informare considerate necesare de autoritatea competentă pentru a se stabili dacă sunt îndeplinite condițiile prevăzute pentru acordarea scutirii de taxe vamale.
   (2)   Autoritatea competentă a statului membru unde se află instituția sau organismul destinatar hotărăște direct cu privire la cererea menționată la alineatul (1).

      CAPITOLUL III

         Dispoziții speciale privind admiterea cu scutire de taxe vamale a obiectelor în temeiul articolului 68 alineatul (1) din Regulamentul (CE) nr. 1186/2009

   Articolul 5
   (1)   În vederea obținerii admiterii cu scutire de taxe vamale a unui obiect destinat persoanelor cu handicap în temeiul articolului 68 alineatul (1) din Regulamentul (CE) nr. 1186/2009, conducătorul instituției sau al organismului destinatar sau reprezentantul său împuternicit formulează cererea respectivă pe lângă autoritatea competentă a statului membru unde se află această instituție sau organism.
   (2)   Cererea menționată la alineatul (1) conține următoarele informații privind obiectul avut în vedere:

               (a)

               descrierea comercială precisă a acestui obiect, folosită de către producător, clasificarea sa prezumată în Nomenclatura combinată, precum și caracteristicile tehnice obiective care permit să fie considerat ca fiind special conceput pentru educația, utilizarea sau promovarea socială a persoanelor cu handicap;

               (b)

               numele sau denumirea și adresa producătorului și, după caz, a furnizorului;

               (c)

               țara de origine a obiectului;

               (d)

               locul de destinație al obiectului;

               (e)

               scopul precis căruia îi este destinat obiectul;

               (f)

               prețul acestui obiect sau valoarea acestuia în vamă;

               (g)

               numărul de exemplare din același obiect.

         Se anexează la cerere o documentație care să furnizeze toate informațiile utile cu privire la caracteristicile și specificațiile tehnice ale obiectului.
   Articolul 6
   Autoritatea competentă a statului membru în care se află instituția sau organismul destinatar hotărăște direct cu privire la cererea menționată la articolul 5.
   Articolul 7
   Termenul de valabilitate a autorizațiilor de admitere cu scutire de taxe vamale este de șase luni.
   Autoritățile competente pot totuși stabili un termen mai lung, ținând seama de circumstanțele speciale ale fiecărei operațiuni.

      CAPITOLUL IV

         Dispoziții specifice privind admiterea cu scutire de taxe vamale a unor piese de schimb, elemente sau accesorii specifice și instrumente, în temeiul articolului 67 alineatul (2) și al articolului 68 alineatul (2) din Regulamentul (CE) nr. 1186/2009

   Articolul 8
   În sensul articolului 67 alineatul (2) și al articolului 68 alineatul (2) din Regulamentul (CE) nr. 1186/2009, prin „accesorii specifice” se înțeleg articolele special concepute pentru a fi utilizate cu un anumit obiect pentru a ameliora randamentul sau posibilitățile acestuia de utilizare.
   Articolul 9
   În vederea obținerii admiterii cu scutire de taxe vamale a pieselor de schimb, a elementelor sau accesoriilor specifice și a instrumentelor în temeiul articolului 67 alineatul (2) sau al articolului 68 alineatul (2) din Regulamentul (CE) nr. 1186/2009, conducătorul instituției sau al organismului destinatar sau reprezentantul său împuternicit formulează o cerere în acest scop pe lângă autoritatea competentă a statului membru unde se află această instituție sau acest organism.
   Această cerere este însoțită de toate elementele de informare considerate necesare de autoritatea competentă pentru a se stabili dacă se îndeplinesc condițiile prevăzute la articolul 67 alineatul (2) sau la articolul 68 alineatul (2) din Regulamentul (CE) nr. 1186/2009.
   Articolul 10
   Autoritatea competentă a statului membru unde se află instituția sau organismul destinatar hotărăște direct cu privire la cererea menționată la articolul 9.
   TITLUL III

      IMPORTURILE EFECTUATE DE NEVĂZĂTORI ȘI ALTE DISPOZIȚII CARE SE APLICĂ PERSOANELOR CU HANDICAP

   Articolul 11
   Pentru obținerea avantajului scutirii de taxe de import a obiectelor menționate la articolul 67 din Regulamentul (CE) nr. 1186/2009, importate de nevăzătorii înșiși și pentru folosință proprie, articolele 4, 8, 9 și 10 se aplică mutatis mutandis.
   Articolul 12
   Pentru acordarea scutirii de taxe vamale de import pentru obiectele importate de către persoanele cu handicap și pentru uz propriu, se aplică mutatis mutandis:

               (a)

               articolele 5, 6 și 7, în cazul în care este vorba despre obiecte menționate la articolul 68 alineatul (1) din Regulamentul (CE) nr. 1186/2009;

               (b)

               articolele 8, 9 și 10, dacă este vorba despre obiecte menționate la articolul 68 alineatul (2) din Regulamentul (CE) nr. 1186/2009.

         Articolul 13
   Autoritățile competente pot permite ca cererea prevăzută la articolele 4 și 5 să fie făcută sub o formă simplificată atunci când se raportează la obiecte importate în condițiile menționate la articolele 11 și 12.
   TITLUL IV

      DISPOZIȚII FINALE

   Articolul 14
   Regulamentul (CEE) nr. 2289/83 se abrogă.
   Trimiterile la regulamentul abrogat se înțeleg ca trimiteri la prezentul regulament și se citesc în conformitate cu tabelul de corespondență din anexa III.
   Articolul 15
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2011.

            Pentru Comisie

            Președintele

         José Manuel BARROSO

      (1)  JO L 324, 10.12.2009, p. 23.

      (2)  JO L 220, 11.8.1983, p. 15.

      (3)  A se vedea anexa II.

      (4)  JO L 253, 11.10.1993, p. 1.

      ANEXA I

         Mențiunile de la articolul 3 alineatul (2)

                  —

                  „Артикул за лицата с увреждания: продължаването на митническите освобождавания подлежи на спазване на член 72, параграф 2, втора алинея от Регламент (ЕО) № 1186/2009”;

                  —

                  „Objeto para personas minusválidas: se mantiene la franquicia subordinada al respeto del artículo 72, apartado 2, segundo párrafo, del Reglamento (CE) no 1186/2009”;

                  —

                  „Zboží pro postižené osoby: zachování osvobození za předpokladu splnění podmínek čl. 72 odst. 2 druhého pododstavce nařízení (ES) č. 1186/2009”;

                  —

                  „Genstand til handicappede personer: Fortsat fritagelse betinget af overholdelse af artikel 72, stk. 2, andet afsnit, i forordning (EF) nr. 1186/2009”;

                  —

                  „Gegenstand für Behinderte: Weitergewährung der Zollbefreiung abhängig von der Voraussetzung des Artikels 72 Absatz 2 zweiter Unterabsatz der Verordnung (EG) Nr. 1186/2009”;

                  —

                  „Kaubaartiklid puuetega inimestele: impordimaksudest vabastamise jätkamine, tingimusel et täidetakse määruse (EÜ) nr. 1186/2009 artikli 72 lõike 2 teist lõiku”;

                  —

                  „Αντικείμενα προοριζόμενα για μειονεκτούντα άτομα: Διατήρηση της ατέλειας εξαρτώμενη από την τήρηση του άρθρου 72 παράγραφος 2 δεύτερο εδάφιο του κανονισμού (ΕΚ) αριθ. 1186/2009”;

                  —

                  „Article for the handicapped: continuation of relief subject to compliance with the second subparagraph of Article 72(2) of Regulation (EC) No 1186/2009”;

                  —

                  „Objet pour personnes handicapées: maintien de la franchise subordonné au respect de l’article 72, paragraphe 2, deuxième alinéa, du règlement (CE) no 1186/2009”;

                  —

                  „Oggetto per persone disabili: la franchigia è mantenuta a condizione che venga rispettato l’articolo 72 paragrafo 2, secondo comma del regolamento (CE) n. 1186/2009”;

                  —

                  „Invalīdiem paredzētas preces: atbrīvojuma turpmāka piemērošana atkarīga no atbilstības Regulas (EK) Nr. 1186/2009 72. panta 2. punkta otrajai daļai”;

                  —

                  „Neįgaliesiems skirtas daiktas: atleidimo nuo muitų taikymo pratęsimas laikantis Reglamento (EB) Nr. 1186/2009 72 straipsnio 2 dalies antrosios pastraipos nuostatų”;

                  —

                  „Áru behozatala fogyatékos személyek számára: a vámmentesség fenntartása az 1186/2009/EK rendelet 72. cikke (2) bekezdésének második albekezdésében foglalt feltételek teljesítése esetén”;

                  —

                  „Oġġett għal nies b’xi diżabilita': tkomplija ta’ ħelsien mid-dazju suġġett għal osservanza tat-tieni subparagrafu ta’ l-Artiklu 72(2) tar-Regolament (KE) Nru 1186/2009”;

                  —

                  „Voorwerp voor gehandicapten: handhaving van de vrijstelling is afhankelijk van de nakoming van artikel 72, lid 2, tweede alinea van Verordening (EG) nr. 1186/2009”;

                  —

                  „Artykuł przeznaczony dla osób niepełnosprawnych: kontynuacja zwolnienia z zastrzeżeniem zachowania warunków określonych w articolul 72 ust. 2 akapit drugi rozporządzenia (WE) nr. 1186/2009”;

                  —

                  „Objectos destinados às pessoas deficientes: é mantida a franquia desde que seja respeitado o n.o 2, segundo parágrafo do artigo 72.o do Regulamento (CE) n. 1186/2009”;

                  —

                  „Articole pentru persoane cu handicap: menținerea scutirii este condiționată de respectarea dispozițiilor articolului 72 alineatul (2) al doilea paragraf din Regulamentul (CE) nr. 1186/2009”;

                  —

                  „Tovar pre postihnuté osoby: naďalej oslobodený, ak spĺňa podmienky ustanovené v článku 72 odseku 2 druhom pododseku nariadenia (ES) č. 1186/2009”;

                  —

                  „Predmet za invalide: ohranitev oprostitve v skladu z drugim pododstavkom člena 72(2) Uredbe (ES) št. 1186/2009”;

                  —

                  „Vammaisille tarkoitetut tavarat: tullittomuus jatkuu, edellyttäen että asetuksen (EY) N:o 1186/2009 72 artiklan 2 kohdan toisen alakohdan ehtoja noudatetaan”;

                  —

                  „Föremål för funktionshindrade: Fortsatt tullfrihet under förutsättning att villkoren i artikel 72.2 andra stycket i förordning (EG) nr. 1186/2009 uppfylls”.

      ANEXA II

         Regulamentul abrogat și lista modificărilor ulterioare

                  Regulamentul (CEE) nr. 2289/83 al Comisiei
                  (JO L 220, 11.8.1983, p. 15)

                  Regulamentul (CEE) nr. 1746/85 al Comisiei
                  (JO L 167, 27.6.1985, p. 23)

                  Punctul I.18 din anexa I la Actul de aderare din 1985
                  (JO L 302, 15.11.1985, p. 139)

                  Regulamentul (CEE) nr. 3399/85 al Comisiei
                  (JO L 322, 3.12.1985, p. 10)

                  Numai articolul 1 punctul 3

                  Regulamentul (CEE) nr. 735/92 al Comisiei
                  (JO L 81, 26.3.1992, p. 18)

                  Punctul XIII.A.II.4 din anexa I la Actul de aderare din 1994
                  (JO C 241, 29.8.1994, p. 274)

                  Punctul 19.B.1 din anexa II la Actul de aderare din 2003
                  (JO L 236, 23.9.2003, p. 771)

                  Regulamentul (CE) nr. 1792/2006 al Comisiei
                  (JO L 362, 20.12.2006, p. 1)

                  Numai punctul 11.B.1 din anexă

      ANEXA III

         Tabel de corespondență

                  Regulamentul (CEE) nr. 2289/83

                  Prezentul regulament

                  Articolul 1

                  Articolul 1

                  Articolul 2 alineatul (1) teza introductivă

                  Articolul 2 alineatul (1) teza introductivă

                  Articolul 2 alineatul (1) prima liniuță

                  Articolul 2 alineatul (1) litera (a)

                  Articolul 2 alineatul (1) a doua liniuță

                  Articolul 2 alineatul (1) litera (b)

                  Articolul 2 alineatul (1) a treia liniuță

                  Articolul 2 alineatul (1) litera (c)

                  Articolul 2 alineatul (1) a patra liniuță

                  Articolul 2 alineatul (1) litera (d)

                  Articolul 2 alineatul (2)

                  Articolul 2 alineatul (2)

                  Articolul 3 alineatul (1)

                  Articolul 3 alineatul (1)

                  Articolul 3 alineatul (2) primul paragraf

                  Articolul 3 alineatul (2) primul paragraf

                  Articolul 3 alineatul (2) al doilea paragraf teza introductivă

                  Articolul 3 alineatul (2) al doilea paragraf

                  Articolul 3 alineatul (2) al doilea paragraf lista mențiunilor

                  Anexa I

                  Articolul 3 alineatul (3)

                  Articolul 3 alineatul (3)

                  Articolul 4

                  Articolul 4

                  Articolul 6

                  Articolul 5

                  Articolul 7

                  Articolul 6

                  Articolul 10

                  Articolul 7

                  Articolul 13

                  Articolul 8

                  Articolul 14

                  Articolul 9

                  Articolul 15

                  Articolul 10

                  Articolul 16

                  Articolul 11

                  Articolul 17

                  Articolul 12

                  Articolul 18

                  Articolul 13

                  Articolul 19

                  —

                  —

                  Articolul 14

                  Articolul 20

                  Articolul 15

                  —

                  Anexa II

                  —

                  Anexa III


title: Regulamentul de punere în aplicare (UE) 2017/904 al Consiliului din 29 mai 2017 privind punerea în aplicare a articolului 9 alineatul (2) din Regulamentul (CE) nr. 1183/2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo

text:
               29.5.2017

               RO

               Jurnalul Oficial al Uniunii Europene

               LI 138/1

         REGULAMENTUL DE PUNERE ÎN APLICARE (UE) 2017/904 AL CONSILIULUI
   din 29 mai 2017
   privind punerea în aplicare a articolului 9 alineatul (2) din Regulamentul (CE) nr. 1183/2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1183/2005 al Consiliului din 18 iulie 2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo (1), în special articolul 9 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 18 iulie 2005, Consiliul a adoptat Regulamentul (CE) nr. 1183/2005.

               (2)

               La 12 decembrie 2016, Consiliul a adoptat Regulamentul (UE) 2016/2230 (2), drept răspuns la obstrucționarea procesului electoral și la încălcările conexe ale drepturilor omului din Republica Democratică Congo (RDC). La 6 martie 2017, Consiliul a adoptat concluzii în care își exprimă profunda preocupare față de situația politică din RDC, provocată de blocajul în punerea în aplicare a acordului politic favorabil incluziunii din 31 decembrie 2016, precum și de situația în materie de securitate din mai multe regiuni ale țării, în care s-a remarcat o utilizare disproporționată a forței.

               (3)

               Dată fiind gravitatea situației din RDC, nouă persoane ar trebui să fie adăugate pe lista persoanelor și entităților care fac obiectul măsurilor restrictive prevăzută în anexa Ia la Regulamentul (CE) nr. 1183/2005.

               (3)

               Prin urmare, anexa Ia la Regulamentul (CE) nr. 1183/2005 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa Ia la Regulamentul (CE) nr. 1183/2005 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 mai 2017.

            Pentru Consiliu

            Președintele

         C. CARDONA

      (1)  JO L 193, 23.7.2005, p. 1.

      (2)  Regulamentul (UE) 2016/2230 al Consiliului din 12 decembrie 2016 de modificare a Regulamentului (CE) nr. 1183/2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo (JO L 336, 12.12.2016, p. 1).

      ANEXĂ
      Următoarele persoane se adaugă pe lista persoanelor și entităților prevăzută în anexa Ia la Regulamentul (CE) nr. 1183/2005:
      A.   Persoane

                     Nume

                     Informații de identificare

                     Motivele desemnării

                     Data includerii pe listă

                     „8.

                     Evariste Boshab, fost viceprim-ministru și ministru de interne și al securității

                     alias Evariste Boshab Mabub Ma Bileng
                     Data nașterii: 12.1.1956.
                     Locul nașterii: Tete Kalamba (RDC).
                     Pașaport diplomatic nr.: DP 0000003 (valabil de la: 21.12.2015 – expiră la: 20.12.2020).
                     Viza Schengen a expirat la data de 5.1.2017.
                     Cetățenia: RDC.

                     În calitatea sa de viceprim-ministru și ministru de interne și al securității din decembrie 2014 până în decembrie 2016, Evariste Boshab a fost însărcinat în mod oficial cu serviciile de poliție și de securitate, precum și cu coordonarea activităților guvernatorilor de provincii. În această calitate, a fost responsabil de arestările unor activiști și unor membri ai opoziției, precum și de utilizarea disproporționată a forței, inclusiv în perioada septembrie 2016-decembrie 2016 ca reacție la demonstrațiile din Kinshasa, care a dus la rănirea și uciderea unui număr ridicat de civili de către serviciile de securitate. Evariste Boshab a fost prin urmare implicat în planificarea, conducerea sau comiterea de acte care constituie încălcări grave ale drepturilor omului în RDC.

                     29.5.2017

                     9.

                     Gédéon Kyungu Mutanga

                     Data nașterii: circa 1974, în provincia Tanganyika.
                     Cetățenia: RDC.

                     Având în vedere faptul că a fost liderul miliției Bakata Katanga în perioada 2011-2016, Gédéon Kyungu Mutanga a fost implicat în încălcări grave ale drepturilor omului și în crime de război precum execuții și atacuri împotriva civililor, în special în zonele rurale din regiunea Katanga.
                     Gédéon Kyungu Mutanga este în prezent liderul unui grup armat implicat în abuzuri împotriva drepturilor omului în provincia Kasai și care sprijină forțele guvernamentale ce comit încălcări ale drepturilor omului. Gédéon Kyungu Mutanga a fost prin urmare implicat în planificarea, conducerea sau comiterea de acte care constituie abuzuri grave împotriva drepturilor omului sau încălcări grave ale drepturilor omului în RDC.

                     29.5.2017

                     10.

                     Alex Kande Mupompa, Guvernator al provinciei Kasai Central

                     alias Alexandre Kande Mupomba; Kande-Mupompa.
                     Data nașterii: 23.9.1950;
                     Locul nașterii: Kananga (RDC).
                     Pașaport RDC nr.: OP 0024910 (valabil de la: 21.3.2016 – expiră la: 20.3.2021);
                     Adresa: Messidorlaan 217/25, 1180 Uccle, Belgium
                     Naționalități: RDC și belgiană

                     În calitatea de guvernator al provinciei Kasai Central, Alex Kande Mupompa este responsabil de utilizarea disproporționată a forței, de represiunea violentă și de execuțiile extrajudiciare comise de forțele de securitate și de PNC în provincia Kasai Central din 2016, inclusiv de presupusele execuții ilegale ale membrilor miliției Kamiuna Nsapu și ale civililor în Mwanza Lomba, Kasai Central, în februarie 2017.
                     Alex Kande Mupompa a fost prin urmare implicat în planificarea, conducerea sau comiterea de acte care constituie încălcări grave ale drepturilor omului în RDC.

                     29.5.2017

                     11.

                     Jean-Claude Kazembe Musonda, fost guvernator al provinciei Haut-Katanga

                     Data nașterii: 17.5.1963;
                     Locul nașterii: Kashobwe (RDC).
                     Cetățenia: RDC.

                     În calitatea de guvernator al provinciei Haut Katanga până în aprilie 2017, Jean-Claude Kazembe Musonda a fost responsabil de utilizarea disproporționată a forței și de actele de reprimare violentă comise de forțele de securitate și de PNC în provincia Haut Katanga, inclusiv în perioada 15-31 decembrie 2016, când 12 civili au fost uciși și 64 au fost răniți ca urmare a utilizării forței letale de către forțele de securitate, inclusiv de agenți ai PNC ca reacție la protestele din Lubumbashi.
                     Jean-Claude Kazembe Musonda a fost prin urmare implicat în planificarea, conducerea sau comiterea de acte care constituie încălcări grave ale drepturilor omului în RDC.

                     29.5.2017

                     12.

                     Lambert Mende, ministrul comunicațiilor și mass-mediei și purtător de cuvânt al guvernului

                     alias Lambert Mende Omalanga
                     Data nașterii: 11.2.1953.
                     Locul nașterii: Okolo (RDC).
                     Pașaport diplomatic nr. DB0001939 (eliberat la 4.5.2017, expiră la 3.5.2022).
                     Cetățenia: RDC.

                     În calitatea de ministru al comunicațiilor și mass-mediei începând cu 2008, Lambert Mende este responsabil de politica represivă practicată în domeniul mass-mediei în RDC, ceea ce încalcă dreptul la libertatea de exprimare și de informare și subminează adoptarea unei soluții pașnice și bazate pe consens în vederea organizării de alegeri în RDC. La 12 noiembrie 2016, acesta a adoptat un decret care limitează posibilitatea ca mass-media din străinătate să emită în RDC.
                     În ciuda acordului politic încheiat la data de 31 decembrie 2016 între majoritatea prezidențială și partidele de opoziție, o serie de canale mass-media încă nu își reluaseră emisia în mai 2017.
                     În calitatea sa de ministru al comunicațiilor și mass-mediei, Lambert Mende este prin urmare responsabil de sabotarea găsirii unei soluții pașnice și bazate pe consens în vederea organizării de alegeri în RDC, inclusiv prin acte de violență, de represiune sau de incitare la violență sau prin subminarea statului de drept.

                     29.5.2017

                     13.

                     Muhindo Akili Mundos, Comandantul Brigăzii a 31-a a FARDC

                     alias Charles Muhindo Akili Mundos; Charles Muhindo Akilimani Mundos.
                     Data nașterii: 10.11.1972.
                     Locul nașterii: Kirotse (RDC).
                     Carte de identitate militară nr.: 1-72-96-80384-52.
                     Cetățenia: RDC.

                     Muhindo Akili Mundos a fost comandantul FARDC al operațiunii Sukola I, responsabil de operațiunile militare împotriva FDA în perioada august 2014 – iunie 2015. Acesta a recrutat și echipat foști luptători din grupări armate locale să participe la masacre și execuții extrajudiciare care au început în octombrie 2014.
                     Muhindo Akili Mundos a fost prin urmare implicat în planificarea, conducerea sau comiterea de acte care constituie încălcări grave ale drepturilor omului în RDC.

                     29.5.2017

                     14.

                     Generalul de brigadă Eric Ruhorimbere, comandant adjunct al celei de a 21-a regiuni militare (Mbuji-Mayi)

                     alias Eric Ruhorimbere Ruhanga; Tango Two; Tango Deux.
                     Data nașterii: 16.7.1969.
                     Locul nașterii: Minembwe (RDC).
                     Carte de identitate militară nr.: 1-69-09-51400-64.
                     Cetățenia: RDC.

                     În calitatea de comandant adjunct al celei de a 21-a regiuni militare începând cu 18 septembrie 2014, E. Ruhorimbere a fost responsabil de utilizarea disproporționată a forței și de execuțiile extrajudiciare comise de către forțele FARDC, în special împotriva miliției Nsapu și a femeilor și copiilor.
                     Eric Ruhorimbere a fost prin urmare implicat în planificarea, conducerea sau comiterea de acte care constituie încălcări grave ale drepturilor omului în RDC.

                     29.5.2017

                     15.

                     Ramazani Shadari, viceprim-ministru și ministru de interne și al securității

                     alias Emmanuel Ramazani Shadari Mulanda; Shadary.
                     Data nașterii: 29.11.1960.
                     Locul nașterii: Kasongo (RDC).
                     Cetățenia: RDC

                     În calitatea de viceprim-ministru și ministru de interne și al securității din 20 decembrie 2016, Ramazani Shadari răspunde în mod oficial de serviciile de poliție și de securitate, precum și de coordonarea activităților guvernatorilor de provincii. În această calitate, este responsabil de recentele arestări ale unor activiști și membri ai opoziției, precum și de utilizarea disproporționată a forței odată cu numirea sa, de exemplu de reprimarea violentă a membrilor mișcării Bundu Dia Kongo (BDK) în provincia Kongo Central, de actele de reprimare de la Kinshasa din perioada ianuarie-februarie 2017, precum și de utilizarea disproporționată a forței și de actele de reprimare violentă din provincia Kasai.
                     În această calitate, Ramazani Shadari a fost prin urmare implicat în planificarea, conducerea sau comiterea de acte care constituie încălcări grave ale drepturilor omului în RDC.

                     29.5.2017

                     16.

                     Kalev Mutondo, șef (formal: administrator general) al Serviciului Național de Informații (ANR)

                     alias Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                     Data nașterii: 3.3.1957.
                     Pașaport nr.: DB0004470 (eliberat la: 8 iunie 2012, expiră la: 7 iunie 2017).

                     În calitatea sa îndelungată de șef al Serviciului Național de Informații (ANR), dl Mutondo este implicat în arestarea și detenția arbitrară și în aplicarea de rele tratamente membrilor opoziției, activiștilor și altor persoane din rândul societății civile, fiind de asemenea responsabil de aceste fapte. Prin urmare, a subminat statul de drept și a sabotat găsirea unei soluții pașnice și bazate pe consens în vederea organizării de alegeri în RDC, planificând și înfăptuind de asemenea acte care constituie încălcări grave ale drepturilor omului în RDC.

                     29.5.2017”


title: Regulamentul de punere în aplicare (UE) 2015/1975 al Comisiei din 8 iulie 2015 de stabilire a frecvenței și a formatului de raportare a neregulilor privind Fondul european de garantare agricolă și Fondul european agricol pentru dezvoltare rurală, în conformitate cu Regulamentul (UE) nr. 1306/2013 al Parlamentului European și al Consiliului

text:
               10.11.2015

               RO

               Jurnalul Oficial al Uniunii Europene

               L 293/23

         REGULAMENTUL DE PUNERE ÎN APLICARE (UE) 2015/1975 AL COMISIEI
   din 8 iulie 2015
   de stabilire a frecvenței și a formatului de raportare a neregulilor privind Fondul european de garantare agricolă și Fondul european agricol pentru dezvoltare rurală, în conformitate cu Regulamentul (UE) nr. 1306/2013 al Parlamentului European și al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 50 alineatul (2) litera (c),
   întrucât:

               (1)

               Statele membre au obligația de a raporta neregulile în temeiul articolului 48 alineatul (3) din Regulamentul (UE) nr. 1306/2013 și în conformitate cu dispozițiile Regulamentului delegat al Comisiei (UE) 2015/1971 (2).

               (2)

               Interesele financiare ale Uniunii ar trebui protejate în același fel, indiferent de fondul utilizat pentru realizarea obiectivelor pentru care a fost instituit. În acest scop, Regulamentul (UE) nr. 1306/2013, precum și Regulamentele (UE) nr. 1303/2013 (3), (UE) nr. 223/2014 (4) și (UE) nr. 514/2014 (5) ale Parlamentului European și ale Consiliului autorizează Comisia să adopte norme privind raportarea neregulilor. Pentru a se asigura faptul că se aplică norme identice în cazul tuturor fondurilor care fac obiectul acestor regulamente, este necesar ca prezentul regulament să conțină dispoziții identice cu cele din Regulamentele de punere în aplicare (UE) 2015/1974 (6), (UE) 2015/1976 (7) și (UE) 2015/1977 (8) ale Comisiei.

               (3)

               Pentru a garanta eficiența procesului de analiză și gestionarea globală a neregulilor, statele membre au obligația de a transmite Comisiei în mod periodic și în timp util informații relevante referitoare la neregulile detectate. Pentru a proteja interesele financiare ale Uniunii, este necesar să se prevadă condiții uniforme pentru prezentarea informațiilor respective, în special cu privire la frecvența și formatul acestora.

               (4)

               Pentru a evita apariția unor nereguli cu repercusiuni dincolo de teritoriul statului membru raportor, statul membru în cauză ar trebui să comunice fără întârziere Comisiei eventualele nereguli de acest fel.

               (5)

               Pentru a valorifica pe deplin avantajele datorate utilizării de mijloace electronice pentru schimbul de informații, în condițiile menținerii, totodată, a securității schimburilor, statele membre ar trebui să folosească Sistemul de gestionare a neregulilor (IMS) disponibil pe platforma Sistemului de informații antifraudă, creată de Comisie.

               (6)

               Statele membre și Comisia ar trebui să se asigure că transferul de date prin Sistemul de gestionare a neregulilor are loc în condiții de securitate, care garantează disponibilitatea, integritatea, autenticitatea și confidențialitatea.

               (7)

               Pentru a se asigura comparabilitatea informațiilor raportate, este necesară utilizarea monedei euro ca monedă unică pentru raportarea neregulilor. Statele membre care nu au adoptat moneda euro ca monedă națională trebuie să precizeze cursul de schimb care urmează să fie utilizat pentru a converti în euro sumele respective și cursul de schimb care urmează să fie utilizat pentru a converti cheltuielile care nu au fost înregistrate în conturile agenției de plăți.

               (8)

               Măsurile prevăzute în prezentul regulament sunt conforme cu avizul Comitetului pentru fondurile agricole prevăzut la articolul 116 din Regulamentul (CE) nr. 1306/2013.

               (9)

               Întrucât s-au efectuat deja plăți pentru fondurile în cauză și ar putea apărea nereguli, dispozițiile prezentului regulament ar trebui să fie aplicabile imediat. Prin urmare, prezentul regulament ar trebui să intre în vigoare în ziua următoare datei publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Obiectul
   Prezentul regulament stabilește frecvența și formatul raportării neregulilor menționate la articolul 48 alineatul (3) din Regulamentul (UE) nr. 1306/2013.
   Articolul 2
   Frecvența raportării neregulilor
   (1)   În termen de două luni de la încheierea fiecărui trimestru, statele membre transmit Comisiei un raport inițial privind neregulile menționate la articolul 3 din Regulamentul delegat (UE) 2015/1971.
   (2)   Statele membre transmit Comisiei raportul de monitorizare menționat la articolul 4 din Regulamentul delegat (UE) 2015/1971 în cel mai scurt timp după obținerea informațiilor corespunzătoare.
   (3)   Dacă neregulile constatate sau presupuse pot avea repercusiuni în afara teritoriului lor, statele membre trebuie să informeze imediat Comisia, indicând, după caz, numele celorlalte state membre vizate.
   Articolul 3
   Formatul de raportare
   Informațiile menționate la articolul 3 și la articolul 4 din Regulamentul delegat (UE) 2015/1971 se transmit prin mijloace electronice, utilizând Sistemul de gestionare a neregulilor instituit de Comisie.
   Articolul 4
   Utilizarea monedei euro
   (1)   Sumele raportate de statele membre sunt exprimate în euro.
   (2)   Statele membre care nu au adoptat moneda euro ca monedă națională până la data depunerii raportului în conformitate cu articolul 3 alineatul (2) din Regulamentul delegat (UE) 2015/1971 convertesc sumele din moneda națională în euro, în conformitate cu articolele 105 și 106 din Regulamentul (UE) nr. 1306/2013. În cazul în care cheltuielile nu au fost înregistrate în contabilitatea agenției de plăți, se utilizează cea mai recentă rată de schimb contabilă lunară, publicată electronic de către Comisie în momentul raportării inițiale.
   Articolul 5
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 iulie 2015.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 549.

      (2)  Regulamentul delegat (UE) 2015/1971 al Comisiei din 8 iulie 2015 de completare a Regulamentului (UE) nr. 1306/2013 al Parlamentului European și al Consiliului cu dispoziții specifice în materie de raportare a neregulilor în legătură cu Fondul european de garantare agricolă (FEGA) și cu Fondul european agricol pentru dezvoltare rurală (FEADR) și de abrogare a Regulamentului (CE) nr. 1848/2006 al Comisiei (a se vedea pagina 6 din prezentul Jurnal Oficial).

      (3)  Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului (JO L 347, 20.12.2013, p. 320).

      (4)  Regulamentul (UE) nr. 223/2014 al Parlamentului European și al Consiliului din 11 martie 2014 privind Fondul de ajutor european destinat celor mai defavorizate persoane (JO L 72, 12.3.2014, p. 1).

      (5)  Regulamentul (UE) nr. 514/2014 al Parlamentului European și al Consiliului din 16 aprilie 2014 de stabilire a dispozițiilor generale privind Fondul pentru azil, migrație și integrare, precum și Instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor (JO L 150, 20.5.2014, p. 112).

      (6)  Regulamentul de punere în aplicare (UE) 2015/1974 al Comisiei din 8 iulie 2015 de stabilire a frecvenței și a formatului de raportare a neregulilor privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime, în conformitate cu Regulamentul (UE) nr. 1303/2013 al Parlamentului European și al Consiliului (a se vedea pagina 20 din prezentul Jurnal Oficial).

      (7)  Regulamentul de punere în aplicare (UE) 2015/1976 al Comisiei din 8 iulie 2015 de stabilire a frecvenței și a formatului de raportare a neregulilor privind Fondul de ajutor european destinat celor mai defavorizate persoane, în conformitate cu Regulamentul (UE) nr. 223/2014 al Parlamentului European și al Consiliului (a se vedea pagina 26 din prezentul Jurnal Oficial).

      (8)  Regulamentul de punere în aplicare (UE) 2015/1977 al Comisiei din 8 iulie 2015 de stabilire a frecvenței și a formatului de raportare a neregulilor privind Fondul pentru azil, migrație și integrare și Instrumentul de sprijin financiar pentru cooperarea polițienească, în conformitate cu Regulamentul (UE) nr. 514/2014 al Parlamentului European și al Consiliului (a se vedea pagina 29 din prezentul Jurnal Oficial).


title: Regulamentul de punere în aplicare (UE) 2016/532 al Comisiei din 30 martie 2016 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Huile d'olive d'Aix-en-Provence (DOP)]

text:
               6.4.2016

               RO

               Jurnalul Oficial al Uniunii Europene

               L 89/3

         REGULAMENTUL DE PUNERE ÎN APLICARE (UE) 2016/532 AL COMISIEI
   din 30 martie 2016
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Huile d'olive d'Aix-en-Provence (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Huile d'olive d'Aix-en-Provence”, înregistrată în temeiul Regulamentului (CE) nr. 2036/2001 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Huile d'olive d'Aix-en-Provence” (DOP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 martie 2016.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 2036/2001 al Comisiei din 17 octombrie 2001 de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate” prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare (JO L 275, 18.10.2001, p. 9).

      (3)  JO C 372, 10.11.2015, p. 4.


title: Regulamentul de punere în aplicare (UE) nr. 152/2012 al Comisiei din 21 februarie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               22.2.2012

               RO

               Jurnalul Oficial al Uniunii Europene

               L 49/17

         REGULAMENTUL DE PUNERE ÎN APLICARE (UE) NR. 152/2012 AL COMISIEI
   din 21 februarie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 februarie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  113,8

                  JO

                  78,3

                  MA

                  78,0

                  TN

                  92,8

                  TR

                  101,5

                  ZZ

                  92,9

                  0707 00 05

                  JO

                  134,1

                  MA

                  94,2

                  TR

                  172,3

                  ZZ

                  133,5

                  0709 93 10

                  MA

                  75,1

                  TR

                  136,9

                  ZZ

                  106,0

                  0805 10 20

                  EG

                  48,7

                  IL

                  73,3

                  MA

                  50,7

                  TN

                  49,9

                  TR

                  74,9

                  ZZ

                  59,5

                  0805 20 10

                  IL

                  135,4

                  MA

                  85,6

                  ZZ

                  110,5

                  0805 20 30, 0805 20 50, 0805 20 70, 0805 20 90

                  EG

                  83,5

                  IL

                  112,4

                  MA

                  99,2

                  TR

                  72,8

                  ZZ

                  92,0

                  0805 50 10

                  EG

                  74,4

                  TR

                  53,2

                  ZZ

                  63,8

                  0808 10 80

                  CA

                  136,5

                  CL

                  98,4

                  CN

                  98,3

                  MK

                  29,3

                  US

                  153,8

                  ZZ

                  103,3

                  0808 30 90

                  AR

                  104,6

                  CL

                  79,3

                  CN

                  75,0

                  US

                  113,9

                  ZA

                  98,8

                  ZZ

                  94,3

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 167/2011 al Consiliului din 21 februarie 2011 de încheiere a reexaminării intermediare parțiale a măsurilor antidumping aplicabile importurilor de anumite tipuri de polietilen tereftalat originar, printre altele, din Republica Coreea

text:
               24.2.2011

               RO

               Jurnalul Oficial al Uniunii Europene

               L 49/1

         REGULAMENTUL DE PUNERE ÎN APLICARE (UE) NR. 167/2011 AL CONSILIULUI
   din 21 februarie 2011
   de încheiere a reexaminării intermediare parțiale a măsurilor antidumping aplicabile importurilor de anumite tipuri de polietilen tereftalat originar, printre altele, din Republica Coreea
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 11 alineatele (3) și (6),
   având în vedere propunerea prezentată de către Comisia Europeană după consultarea Comitetului consultativ,
   întrucât:
   A.   PROCEDURA

   1.   Măsurile în vigoare

               (1)

               Măsurile aflate în vigoare în prezent constau într-o taxă antidumping definitivă, instituită prin Regulamentul (CE) nr. 192/2007 al Consiliului (2) la importurile de anumite tipuri de polietilen tereftalat originar, printre altele, din Republica Coreea (denumită în continuare „Coreea de Sud”). Pentru societățile coreene în cazul cărora s-au instituit taxe individuale, taxele în vigoare sunt zero. Taxa reziduală este de 148,3 EUR/tonă.

         2.   Cererea de reexaminare

               (2)

               În temeiul articolului 11 alineatul (3) din regulamentul de bază, Comitetul pentru polietilen tereftalat (PET) din cadrul Plastics Europe (denumit în continuare „solicitantul”) a depus o cerere de reexaminare intermediară parțială, în numele a șapte producători din cadrul Uniunii.

               (3)

               Obiectul cererii se limitează la examinarea dumpingului în ceea ce îl privește pe producătorul-exportator KP Chemical Group, compus din Honam Petrochemicals Corp. și KP Chemical Corp. (denumit în continuare „KP Chemical Group”) și la examinarea anumitor aspecte referitoare la prejudiciu.

               (4)

               Solicitantul a furnizat elemente de probă prima facie conform cărora, în ceea ce privește KP Chemical Group, menținerea măsurii la nivelul actual, respectiv zero, nu mai este suficientă pentru a contracara dumpingul prejudiciabil.

         3.   Deschiderea unei reexaminări intermediare parțiale

               (5)

               În urma consultării comitetului consultativ și după ce a constatat că există suficiente elemente de probă care să justifice deschiderea unei reexaminări intermediare parțiale, Comisia a anunțat, printr-un aviz publicat în Jurnalul Oficial al Uniunii Europene
                   (3), deschiderea unei reexaminări intermediare parțiale, în conformitate cu articolul 11 alineatul (3) din regulamentul de bază, limitată la examinarea dumpingului și a anumitor aspecte referitoare la prejudiciu în ceea ce privește KP Chemical Group.

         4.   Produsul în cauză și produsul similar

               (6)

               Produsul care face obiectul reexaminării este polietilenul tereftalat, cu indice de viscozitate de minimum 78 ml/g, în conformitate cu standardul ISO 1628-5, încadrat în prezent la codul NC 3907 60 20 și originar din Coreea de Sud (denumit în continuare „produsul în cauză”).

               (7)

               Produsul în cauză vândut pe piața internă a Coreei de Sud și cel exportat în Uniune au aceleași caracteristici fizice, tehnice și chimice esențiale și aceleași utilizări de bază și, prin urmare, sunt considerate ca fiind similare în sensul articolului 1 alineatul (4) din regulamentul de bază.

         5.   Părțile interesate

               (8)

               Comisia a înștiințat oficial producătorul-exportator, reprezentanții țării exportatoare, producătorii din cadrul Uniunii și solicitantul cu privire la deschiderea reexaminării intermediare parțiale. Părților interesate li s-a dat posibilitatea de a-și face cunoscute în scris punctele de vedere și de a solicita o audiere până la termenul-limită fixat în avizul de deschidere. Au fost audiate toate părțile interesate care au solicitat acest lucru și care au demonstrat că există motive speciale pentru a fi audiate.

               (9)

               Comisia a trimis chestionare producătorului-exportator și industriei din Uniune și a primit răspunsuri în termenele limită stabilite în acest sens. Comisia a cercetat și a verificat toate informațiile pe care le-a considerat necesare. Comisia a efectuat vizite de verificare la sediul KP Chemical Corp., în Coreea de Sud; la sediul Honam Petrochemicals Corp, în Coreea de Sud; la sediul Novapet SA, în Spania; la sediul Equipolymers Srl, în Italia; la sediul UAB Orion Global PET (Indorama), în Lituania; la sediul UAB Indorama Polymers Europe, în Lituania; la sediul UAB Neo Group, în Lituania; la sediul La Seda de Barcelona, S.A., în Spania și la sediul M&G Polimeri Italia SpA, în Italia.

         6.   Perioada anchetei de reexaminare

               (10)

               Ancheta privind dumpingul a vizat perioada dintre 1 ianuarie 2009 și 31 decembrie 2009 (denumită în continuare „perioada anchetei de reexaminare”).

         B.   REZULTATELE ANCHETEI

               (11)

               În ceea ce privește determinarea valorii normale, Comisia a stabilit mai întâi dacă vânzările interne totale ale produsului în cauză realizate de KP Chemical Group au fost reprezentative în raport cu vânzările sale totale la export în Uniune. În conformitate cu articolul 2 alineatul (2) din regulamentul de bază, vânzările interne sunt considerate reprezentative în cazul în care volumul vânzărilor interne totale reprezintă cel puțin 5 % din volumul total al vânzărilor la export în Uniune. Comisia a stabilit că produsul în cauză, considerat produs omogen și care nu a mai fost clasificat în diferite tipuri de produse, a fost vândut intern de către KP Chemical Group în volume în general reprezentative.

               (12)

               S-a verificat, de asemenea, dacă vânzările de produs în cauză, vândut intern în cantități reprezentative, ar putea fi considerate ca fiind efectuate în cursul unor operațiuni comerciale obișnuite, prin stabilirea proporției de vânzări profitabile pe piața internă către clienți independenți. Deoarece s-a constatat că au existat vânzări suficiente în cursul operațiunilor comerciale obișnuite, valoarea normală s-a bazat pe prețul intern efectiv corespunzător vânzărilor profitabile.

               (13)

               Întrucât produsul în cauză a fost exportat direct către clienți independenți din Uniune, prețul de export a fost stabilit în conformitate cu articolul 2 alineatul (8) din regulamentul de bază, și anume pe baza prețului de export plătit efectiv sau care urmează să fie plătit efectiv.

               (14)

               Comparația dintre valoarea normală și prețul de export s-a realizat pe baza nivelului franco fabrică.

               (15)

               În scopul asigurării unei comparații echitabile între valoarea normală și prețul de export, s-au făcut ajustări corespunzătoare diferențelor care afectează prețurile și comparabilitatea prețurilor, în conformitate cu articolul 2 alineatul (10) din regulamentul de bază. S-au acordat ajustări pentru diferențele privind costurile de transport, de navlosire și asigurare, taxele bancare, costurile de ambalare și cele de creditare în cazul în care s-a constatat că sunt rezonabile, precise și sprijinite de dovezi verificate.

               (16)

               În conformitate cu articolul 2 alineatele (11) și (12) din regulamentul de bază, marja de dumping a fost stabilită pe baza unei comparații între valoarea normală medie ponderată și prețul de export mediu ponderat, astfel cum a fost stabilit mai sus.

               (17)

               Marja de dumping astfel calculată are o valoare de sub 2 %, exprimată ca procent din prețul net, franco frontieră a Uniunii, înainte de vămuire și, prin urmare, este considerată ca fiind de minimis în conformitate cu articolul 9 alineatul (3) din regulamentul de bază.

         C.   NATURA DURABILĂ A CIRCUMSTANȚELOR

               (18)

               Ca în cazul reexaminării intermediare anterioare care a avut ca rezultat Regulamentul (CE) nr. 192/2007, prezenta reexaminare intermediară a indicat o marjă de dumping la nivel de minimis pentru KP Chemical Group.

               (19)

               Nu au fost identificate elemente care să indice faptul că această marjă de minimis nu ar fi de natură durabilă, întrucât s-a constatat că KP Chemical Group funcționează la o rată foarte ridicată de utilizare a capacității (aproape 100 %). Mai mult, KP Chemical Group nu are planuri de creștere a capacității de producție în Coreea de Sud. Într-adevăr, KP Chemical Group a achiziționat o unitate de producție în cadrul Uniunii și este mai susceptibil de a-și restrânge exporturile din Coreea de Sud.

               (20)

               Prin urmare, circumstanțele în care a fost calculată marja de dumping în cadrul acestei anchete pot fi considerate ca fiind de natură durabilă.

         D.   ÎNCHEIEREA REEXAMINĂRII

               (21)

               Având în vedere constatările de mai sus, prezenta reexaminare ar trebui încheiată fără a se modifica nivelul taxei aplicabile în cazul KP Chemical Group. În aceste circumstanțe, nu este necesară luarea în considerare a aspectelor referitoare la prejudiciu.

         E.   PREZENTAREA DE INFORMAȚII

               (22)

               Părțile interesate au fost informate cu privire la faptele și considerațiile esențiale pe baza cărora s-a avut în vedere încheierea prezentei reexaminări intermediare parțiale. Tuturor părților li s-a acordat ocazia de a prezenta observații. Au fost primite observații din partea industriei Uniunii care, totuși, nu au fost de natură a influența concluziile de mai sus.

         F.   DISPOZIȚIE FINALĂ

               (23)

               Prezenta reexaminare ar trebui prin urmare încheiată fără efectuarea niciunei modificări la Regulamentul (CE) nr. 192/2007,

         ADOPTĂ PREZENTUL REGULAMENT:
   Articolul 1
   Reexaminarea intermediară parțială a măsurilor antidumping aplicabile importurilor de anumite tipuri de polietilen tereftalat originar, printre altele, din Republica Coreea se încheie fără modificarea măsurilor în vigoare.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 februarie 2011.

            Pentru Consiliu

            Președintele

         MARTONYI J.

      (1)  JO L 343, 22.12.2009, p. 51.

      (2)  JO L 59, 27.2.2007, p. 1.

      (3)  JO C 47, 25.2.2010, p. 24.


title: Regulamentul de punere în aplicare (UE) nr. 1032/2012 al Comisiei din 26 octombrie 2012 de înregistrare a unei denumiri în Registrul denumirilor de origine protejate și al indicațiilor geografice protejate [Ciliegia di Vignola (IGP)]

text:
               8.11.2012

               RO

               Jurnalul Oficial al Uniunii Europene

               L 308/5

         REGULAMENTUL DE PUNERE ÎN APLICARE (UE) NR. 1032/2012 AL COMISIEI
   din 26 octombrie 2012
   de înregistrare a unei denumiri în Registrul denumirilor de origine protejate și al indicațiilor geografice protejate [Ciliegia di Vignola (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 6 alineatul (2) primul paragraf din Regulamentul (CE) nr. 510/2006, cererea de înregistrare a denumirii „Ciliegia di Vignola” depusă de Italia a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, această denumire trebuie prin urmare înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 octombrie 2012.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 93, 31.3.2006, p. 12.

      (2)  JO C 52, 22.2.2012, p. 17.

      ANEXĂ
      Produse agricole destinate consumului uman enumerate în anexa I la tratat:

         Clasa 1.6.   Fructe, legume și cereale în stare proaspătă sau prelucrate

      ITALIA
      Ciliegia di Vignola (IGP)


title: Regulamentul de punere în aplicare (UE) nr. 309/2014 al Comisiei din 20 martie 2014 de înregistrare a unei denumiri în Registrul denumirilor de origine protejate și al indicațiilor geografice protejate [Aceite de la Comunitat Valenciana (DOP)]

text:
               27.3.2014

               RO

               Jurnalul Oficial al Uniunii Europene

               L 91/9

      REGULAMENTUL DE PUNERE ÎN APLICARE (UE) NR. 309/2014 AL COMISIEI

   din 20 martie 2014
   de înregistrare a unei denumiri în Registrul denumirilor de origine protejate și al indicațiilor geografice protejate [Aceite de la Comunitat Valenciana (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Aceite de la Comunitat Valenciana” depusă de Spania a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Aceite de la Comunitat Valenciana” trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Aceite de la Comunitat Valenciana” (DOP).
   Denumirea menționată la primul paragraf se referă la un produs din clasa 1.5. Uleiuri și grăsimi (unt, margarină, uleiuri etc.) din anexa II la Regulamentul (CE) nr. 1898/2006 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 martie 2014.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO C 276, 25.9.2013, p. 9.

      (3)  Regulamentul (CE) nr. 1898/2006 al Comisiei din 14 decembrie 2006 de stabilire a normelor de aplicare a Regulamentului (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare (JO L 369, 23.12.2006, p. 1)